3. decembris

3. decembris ir gada 337. diena (338. garajā gadā) pēc Gregora kalendāra. Līdz gada beigām ir atlikušas 28 dienas.

 Vārda dienas 
Ako, Evija, Jogita, Raita

 Notikumi 
 1818. gads — Ilinoisa iestājās ASV.
 1910. gads — franču zinātnieks Žoržs Klods pirmo reizi demonstrēja neona lampu, līdz tam laikam nezināmu lampu veidu.
 1959. gads — pieņemts pašreizējais Singapūras karogs.
 1967. gads — Dienvidāfrikas kardioķirurgs Kristiāns Barnards veica pasaulē pirmo sirds transplantāciju.
 1971. gads — sākās karš starp Indiju un Pakistānu.
 1973. gads — Pioneer programma: zonde Pioneer 10 atsūtīja pirmos Jupitera tuvplāna fotouzņēmumus.
 1984. gads — Indijas pilsētā Bhopālā notika viena no lielākajām tehnogēnajām katastrofām vēsturē; metilizocianāta noplūde rūpnīcā Union Carbide izraisīja vismaz 3787 cilvēku nāvi.
 1992. gads — ANO Drošības padome pieņēma rezolūciju, lai sūtītu ANO miera uzturēšanas spēkus (UNITAF) humānās palīdzības un miera nodrošināšanai Somālijā.
 2006. gads — Ugo Čavess tika ievēlēts par Venecuēlas prezidentu uz atkārtotu termiņu.
 2015. gads:
 Apvienotās Karalistes iznīcinātāji sāka uzlidojumus teroristu kontrolētajām naftas ieguves vietām Sīrijas austrumos;
 Krievijas prezidents Vladimirs Putins paziņoja, ka Allāhs soda Turciju, laupot tās vadītājiem saprātu (paziņojums saistīts ar 24. novembrī notriekto Krievijas lidmašīnu Sukhoi Su-24 pie Turcijas un Sīrijas robežas).
 2016. gads:
 Ķīna iesniedza protestu Amerikas Savienotajām Valstīm par Donalda Trampa telefonsarunām ar Ķīnas Republikas (Taivānas) prezidenti Cai Inveņu;
 Dienvidkorejas galvaspilsētā Seulā notika kārtējie masu protesti pret valsts prezidenti Paku Kinhji;
 Islandes prezidents Gudni Torlācijs Johannesons aicināja Pirātu partiju veidot jauno valdību.
 2017. gads — Dienvidkorejas rietumu piekrastē zvejas kuģa sadursmē ar tankkuģi gāja bojā 13 cilvēki un divi pazuda bez vēsts.
 2018. gads — Katara paziņoja, ka 2019. gada janvārī izstāsies no OPEC.

 Izklaidē un kultūrā 
 1994. gads — Sony izlaida spēļu konsoli PlayStation.
 2019. gads — filmas "Džentlmeņi" pirmizrāde.

 Dzimuši 
 1368. gads — Šarls VI (Charles VI), Francijas karalis (miris 1422. gadā)
 1447. gads — Bajezids II (بايزيد ثان), osmaņu sultāns (miris 1512. gadā)
 1722. gads — Hrihorijs Skovoroda (Григорій Сковорода), ukraiņu filozofs (miris 1794. gadā)
 1800. gads — France Prešerens (France Prešeren), slovēņu dzejnieks (miris 1849. gadā)
 1857. gads — Džozefs Konrads (Joseph Conrad), Polijā dzimis britu rakstnieks (miris 1924. gadā)
 1872. gads — Moriss Laruī (Maurice Larrouy), franču sporta šāvējs (miris nav zināms)
 1875. gads — Emīls Delšambrs (Émile Delchambre), franču airētājs (miris 1958. gadā)
 1876. gads — Čārlzs Bjūruss (Charles Burroughs), amerikāņu vieglatlēts (miris 1902. gadā)
 1880. gads — Fedors fon Boks (Fedor von Bock), vācu ģenerālfeldmaršals (miris 1945. gadā)
 1883. gads — Antons Vēberns (Anton Webern), Austrijas komponists (miris 1945. gadā)
 1900. gads — Rihards Kūns (Richard Kuhn), Austrijas bioķīmiķis (miris 1967. gadā)
 1922. gads — Svens Nīkvists (Sven Nykvist), zviedru kinooperators un režisors (miris 2006. gadā)
 1924. gads — Džons Bekuss (John Backus), ASV datorzinātnieks (miris 2007. gadā)
 1930. gads — Žans Liks Godārs (Jean-Luc Godard), franču/šveiciešu kino kritiķis, režisors un scenārists (miris 2022. gadā)
 1934. gads — Viktors Gorbatko (Виктор Горбатко), PSRS kosmonauts (miris 2017. gadā)
 1942. gads — Pedro Roča (Pedro Rocha), Urugvajas futbolists (miris 2013. gadā)
 1948. gads — Ozijs Osborns (Ozzy Osbourne), angļu dziedātājs (miris 2025. gadā)
 1960. gads:
 Derila Hanna (Daryl Hannah), ASV aktrise
 Džūliana Mora (Julianne Moore), ASV aktrise
 Stīvens Svonsons (Steven Swanson), ASV kosmonauts
 1968. gads — Brendans Freizers (Brendan Fraser), ASV aktieris
 1969. gads — Halvars Hanevolls (Halvard Hanevold), norvēģu biatlonists
 1979. gads — Tifānija Hediša (Tiffany Haddish), amerikāņu komiķe un aktrise
 1981. gads — Davids Vilja (David Villa), spāņu futbolists
 1982. gads — Maikls Esjēns (Michael Essien), Ganas futbolists
 1985. gads — Amanda Saifreda (Amanda Seyfried), amerikāņu aktrise un dziedātāja

 Miruši 
 311. gads — Diokletiāns, Senās Romas imperators (dzimis 244. gadā)
 1533. gads — Vasilijs III (Василий III), Maskavas lielkņazs (dzimis 1479. gadā)
 1552. gads — Francisks Ksaverijs (Franciscus Xaverius), katoļu svētais (dzimis 1506. gadā)
 1888. gads — Karls Ceiss (Carl Zeiss), vācu inženieris un uzņēmējs (dzimis 1816. gadā)
 1894. gads — Roberts Luiss Stīvensons (Robert Louis Stevenson), skotu rakstnieks (dzimis 1850. gadā)
 1919. gads — Pjērs Ogists Renuārs (Pierre-Auguste Renoir), franču gleznotājs (dzimis 1841. gadā)
 1931. gads — Gustavs Mangulis, Latvijas armijas pulkvedis (dzimis 1879. gadā)
 1956. gads — Aleksandrs Rodčenko (Александр Родченко), krievu mākslinieks (dzimis 1891. gadā)
 1959. gads — Kārlis Blaus, latviešu tulkotājs (dzimis 1904. gadā)
 1977. gads — Rūdolfs Kompfners (Rudolf Kompfner), Austrijas fiziķis un inženieris (dzimis 1909. gadā)
 2021. gads — Vēsma Baltgailis, latviešu izcelsmes Kanādas šahiste (dzimusi 1950. gadā)

 Svētku un piemiņas dienas 
 Starptautiskā invalīdu diena

Kategorija:Decembris